Greek Legal Document

Category: 379

Content:
1α. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 143 της 23/27 Μαρτ. 1963 (ΦΕΚ Α΄ 33) Περί οργανώσεως της λειτουργίας της Κεντρικής Λαχαναγοράς Αθηνών. Με την παρ.1 του άρθρ.1 του Π.Δ. 228/25 Απρ.-2 Μαΐου 1989, ΦΕΚ Α΄ 109 ορίστηκε ότι όπου στις διατάξεις του Β.Δ. 143/1963 αναφέρεται ο όρος «Κεντρική Λαχαναγορά» αντικαθίσταται από τη δημοσίευση του ανωτέρω Π.Δ/τος με τον όρο «Κεντρική Αγορά». Επίσης με την παρ.2 του ιδίου Π.Δ/τος ορίστηκε ότι όπου στις διατάξεις του Β.Δ. 143/1963 αναφέρονται οι όροι «νωπά αγροτικά προϊόντα», οπωροκηπευτικά, πτηνοκομικά και ανθοκομικά προϊόντα, «νωπά προϊόντα», «οπωροκηπευτικά, γεώμηλα, κρόμμυα και ανθοκομικά προϊόντα», «νωπά αγροτικά προϊόντα (οπωροκηπευτικά, γεώμηλα, κρόμμυα και σκόρδα)» αντικαθίστανται, από τη δημοσίευση του παρόντος με του όρο «νωπά αγροτικά προϊόντα (φυτικά και ζωϊκά) και ξερά ή επεξεργασμένα προϊόντα φυτικής προέλευσης», σύμφωνα με τις διατάξεις του νομ. 3475/1955 και του νομ. 802/1978 (Α΄ 121). Έχοντες υπόψη: 1)Τας διατάξεις των άρθρ.6, 9 και 11 του Νόμ. 3475/1955 «περί τυποποιήσεως νωπών αγροτικών προϊόντων και ιδρύσεως Κεντρικών και Τοπικών Αγορών αυτών». 2)Την υπ’ αριθ. 174/1963 γνωμοδότησιν του Συμβουλίου Επικρατείας. 3)Την υπ’ αριθ. 177/1963 γνωμοδότησιν του Α.Σ.Δ.Υ. προτάσει των Ημετέρων επί της Γεωργίας και Εμπορίου Υπουργών, απεφασίσαμεν και διατάσσομεν: Οργανισμός Λαχαναγοράς Αθηνών-Σκοπός Άρθρ.1.-1.Η περί ης η παρ.1 του άρθρ.6 του Νόμ. 3475/1955 «περί τυποποιήσεως νωπών αγροτικών προϊόντων και ιδρύσεως Κεντρικών και Τοπικών αγορών αυτών» Κεντρική αγορά χονδρικής πωλήσεως νωπών προϊόντων της περιφερείας της τέως Διοικήσεως Πρωτευούσης αποτελεί Νομικόν Πρόσωπον Δημοσίου Δικαίου υπό την επωνυμίαν ΚΕΝΤΡΙΚΗ ΛΑΧΑΝΑΓΟΡΑ ΑΘΗΝΩΝ, κοινωφελούς χαρακτήρος, λειτουργούν κατά τας παραδεδεγμένας αρχάς της ιδιωτικής οικονομίας με γνώμονα το γενικώτερον δημόσιον συμφέρον και έχον ως έδραν τον Άγιον Ιωάννην τον Ρέντην Αττικής. Απολαύει διοικητικής και οικονομικής αυτοτελείας τελεί δε υπό την εποπτείαν και τον έλεγχον των Υπουργών Γεωργίας και Εμπορίου. 2.Έργον του Οργανισμού είναι η λειτουργία της εν τη ως άνω περιοχή ανεγερθείσης Κεντρικής Λαχαναγοράς Αθηνών, προς τον σκοπόν της επωφελεστέρας δια την παραγωγήν και την κατανάλωσιν διακινήσεως, εμφανίσεως, εμπορίας κλπ. οπωροκηπευτικών, πτηνοκομικών και ανθοκομικών προϊόντων. 3.Προς επίτευξιν των εν παρ.2, του παρόντος σκοπών ο Οργανισμός Κεντρικής Λαχαναγοράς Αθηνών. α)θέτει εις την διάθεσιν των εν τη περιοχή της τέως Διοικήσεως Πρωτευούσης πάσης φύσεως επιχειρήσεων χονδρικής εμπορίας οπωροκηπευτικών, πτηνοκομικών και ανθοκομικών προϊόντων, των Γεωργικών Συνεταιρικών Οργανώσεων της Χώρας και των μεμονωμένων παραγωγών, τας εγκαταστάσεις της ως είρηται Κεντρικής Λαχαναγοράς Αθηνών ως και τας υπηρεσίας αυτής τας συνδεομένας με την διακίνησιν, διαλογήν, συσκευασίαν, συντήρησιν και εμπορίαν έναντι μισθώματος είτε δικαιώματος, είτε τέλους, αναλόγου προς το κόστος αυτών, β)θέτει εις την διάθεσιν των αρμοδίων Κρατικών Υπηρεσιών, των Τραπεζών και των βοηθητικών επιχειρήσεων (εστιατορίων, κουρείων, αναψυκτηρίων, Αντλιών Βενζίνης κλπ.) (Αντί της σελ. 88,61(γ) Σελ. 88,61(δ) Τεύχος 1275-Σελ. 69 Κεντρική Αγορά Αθηνών 5.Β.ζ.1-1α δια παραχωρήσεως, εκμισθώσεως ή καθ’ οιονδήποτε ήθελεν προκρίνει τρόπον, χώρον ανάλογον προς τας καθ’ έκαστα περιπτώσεις. 4.Η κατά την προηγουμένην παράγραφον διάθεσις χώρων, εγκαταστάσεων κλπ. ενεργείται αποκλειστικώς δι’ αποφάσεως του Διοικητικού Συμβουλίου του Οργανισμού κατά τα ειδικώτερον εν άρθρ. 10 του παρόντος οριζόμενα. Διοικητικόν Συμβούλιον Άρθρ.10.-1.Από της ενάρξεως της λειτουργίας της Κεντρικής Λαχαναγοράς Αθηνών, η εν τη περιοχή της τέως Διοικήσεως Πρωτευούσης χονδρική πώλησις των οπωροκηπευτικών, ανθοκομικών και πτηνοκομικών προϊόντων εις τους λιανοπωλητάς επιτρέπεται συμφώνως τω άρθρ.6 παρ.3 του Νόμ. 3475/1955 «περί τυποποιήσεως νωπών αγροτικών προϊόν των και Ιδρύσεως Κεντρικών και Τοπικών Αγορών αυτών» μόνον εντός του χώρου αυτής. Προς τούτο, οι Υπουργοί Γεωργίας και Εμπορίου, δια κοινής αποφάσεώς των, καθορίζουν την ημερομηνίαν ενάρξεως και απαγορεύουν, εντός τακτής προθεσμίας από της κοινοποιήσεως σχετικής ειδοποιήσεως εις τους ενδιαφερομένους, την άσκησιν της χονδρικής εμπορίας οπωροκηπευτικών, ανθοκομικών και πτηνοκομικών προϊόντων, εκτός του εν άρθρ.7 παρ.1 καθοριζομένου χώρου της Κεντρικής Λαχαναγοράς Αθηνών. 2.Τα καταστήματα του Οργανισμού Κεντρικής Λαχαναγοράς Αθηνών εκμισθούνται εις τους ενδιαφερομένους δι’ αποφάσεως του Διοικητικού Συμβουλίου του Οργανισμού, εκδιδομένης κατόπιν εγγράφου αιτήσεως των ενδιαφερομένων προς τον Οργανισμόν. 3.Κατά την πρώτην εφαρμογήν του παρόντος, τα καταστήματα δια τα οπωροκηπευτικά προϊόντα εκμισθούνται κατά την εξής αναλογίαν: α)εις τους χονδρεμπόρους οπωροκηπευτικών τα 75%, β)εις Συνεταιρικάς Οργανώσεις των παραγωγών τα 25% της επιφανείας τούτων. 4.Εν περιπτώσει απροθυμίας όπως μισθώσουν οι ανωτέρω εντός τακτής προθεσμίας, τα παραχωρηθησόμενα αυτοίς καταστήματα ή εγκαταλείψεως τούτων υπό των αρχικώς μισθωσάντων ταύτα, εκμισθούνται εις τους αιτούντας μετ’ απόφασιν του Διοικητικού Συμβουλίου. 5.Τα καταστήματα δια τα πτηνοκομικά προϊόντα εκμισθούνται κατά την πρώτην εφαρμογήν του παρόντος: α)εις χονδρεμπόρους πτηνοκομικών προϊόντων τα 75% και β)εις συνεταιριστικάς οργανώσεις των παραγωγών τα 25% της επιφανείας τούτων, ισχυούσης και δια την περίπτωσιν ταύτην της διάταξεως της παρ.4 του παρόντος άρθρου. 5.Β.ζ.1α Κεντρική Αγορά Αθηνών 6.Η διάρκεια της μισθώσεως των καταστημάτων δεν δύναται να είναι μικροτέρας διαρκείας των πέντε ετών, ανανεουμένη εκάστοτε δι’ ίσον προς τον αρχικόν χρόνον της μισθώσεως, εφ’ όσον ο μισθωτής δηλοί εκάστοτε ένα μήνα προ της λήξεως της μισθώσεως την περί ανανεώσεως της μισθώσεως βούλησίν του και τηρεί τας εκ της συμβάσεώς του προς τον Οργανισμόν προβλεπομένας υποχρεώσεις του. Ανεξαρτήτως του χρόνου μισθώσεως των καταστημάτων, δύναται να αυξομειούται ανά διετίαν, κατόπιν αποφάσεως του Διοικητικού Συμβουλίου του Οργανισμού, το αρχικώς συνομολογηθέν μίσθωμα των καταστημάτων. 7.Εν περιπτώσει θανάτου ή εκ δεδικαιολογημένης αιτίας αποχωρήσεως μισθωτού, εις τα δικαιώματα και υποχρεώσεις αυτού θα αποκαθίστανται τα μέλη της οικογενείας του. Ως τοιαύτα δε νοούνται ή σύζυγος και οι κατιόντες αυτού. 8.Η υπεκμίσθωσις των μισθίων χώρων ή η επί ποσοστοίς πρόσληψις υπαλληλικού προσωπικού δεν είναι επιτετραμμένη. Επιτρέπεται όμως πάντοτε προκειμένου μεν περί χονδρεμπόρων η πρόσληψις συνεταίρου εκ των εν τη Λαχαναγορά εγκατεστημένων τοιούτων, προκειμένου δε περί Συνεταιριστικών Οργανώσεων αγροτών η μεθ’ ετέρων τοιούτων συνεταιρική εμπορία, κατόπιν προηγουμένης εγκρίσεως του Διοικητικού Συμβουλίου του Οργανισμού, προς διάθεσιν της ιδίας αυτών παραγωγής. 9.Οι υπό τα υπόστεγα χώροι εκμισθούνται δια βραχέα χρονικά διαστήματα και κατόπιν αιτήσεως κατά προτίμησιν εις μεμονωμένους παραγωγούς επιθυμούντας όπως διαθέσωσι προς το λιανικόν εμπόριον, αυτοπροσώπως ή δια των μελών της οικογενείας των προϊόντα ιδικής των παραγωγής, προσκομιζομένης περί τούτου σχετικής βεβαιώσεως της οικείας Διευθύνσεως Γεωργίας ή του αρμοδίου Επαρχιακού Γεωπόνου της περιοχής εν τη οποία παρήχθη το προϊόν. Υπό τα υπόστεγα δύναται να παραχωρήται δι’ εκμισθώσεως χώρος και εις τας Συνεταιριστικάς Οργανώσεις των παραγωγών ή εις τους κατά τας διατάξεις της παρ.3 του παρόντος άρθρου χονδρεμπόρους οπωροκηπευτικών εφ’ όσον υπάρχει περίσσεια τούτου. 10.Η διαχείρισις και λειτουργία των εν τη Λαχαναγορά προβλεπομένων αναψυκτηρίων και κουρείων γενήσεται κατά τα δι’ αποφάσεως του Διοικητικού Συμβουλίου ορισθησόμενα. Διατάξεις προσωπικού Άρθρ.11.-1.Αι θέσεις του πάσης φύσεως μονίμου προσωπικού του Οργανισμού Λαχαναγοράς Αθηνών, του απασχοληθησομένου προς εξυπηρέτησιν των τακτικών αναγκών του Οργανισμού, δεν δύναται να υπερβαίνουν τα τεσσαράκοντα. 2.Μέχρι της εκδόσεως Β.Δ/τος καθορίζοντος τα της οργανώσεως των Υπηρεσιών, προσδιορισμού των θέσεων του προσωπικού και της καταστάσεως τούτου, επιτρέπεται η δι’ αποφάσεως του Διοικητικού Συμβουλίου του Οργανισμού πρόσληψις επί συμβάσει Ιδιωτικού Δικαίου, το πολύ εξαμήνου διαρκείας, δυναμένης να ανανεωθή εφ’ άπαξ, μέχρι δεκαπέντε υπαλλήλων. Δια της αυτής αποφάσεως καθορίζεται και η αντιμισθία των προσληφθησομένων υπαλλήλων. Άρθρ.12.-Η ισχύς του παρόντος Β.Δ/τος άρχεται από της δημοσιεύσεώς της εις την Εφημερίδα της Κυβερνήσεως. Εις τους Ημετέρους επί της Γεωργίας και Εμπορίου Υπουργούς ανατίθεμεν την δημοσίευσιν και εκτέλεσιν του παρόντος. Άρθρ.2.-1.«Ο Οργανισμός Κεντρικής Λαχαναγοράς Αθηνών διοικείται παρά (οκταμελούς) πενταμελούς Διοικητικού Συμβουλίου. Το Διοικητικόν Συμβούλιον του Οργανισμού Κεντρικής Λαχαναγοράς Αθηνών απαρτίζεται εκ των κάτωθι: α)Εκ του Γενικού Διευθυντού Γεωργίας του Υπουργείου Γεωργίας, με αναπληρωτήν ένα των παρά τω Ο.Κ.Λ.Α. απεσπασμένον γεωπόνον του Υπουργείου Γεωργίας, οριζόμενον δι’ αποφάσεως του Υπουργού Γεωργίας. β)Εκ του Διευθυντού της Δ/νσεως Δενδροκομικής, Κηπευτικής και Αμπελουργικής Παραγωγής και Προστασίας ταύτης του Υπουργείου Γεωργίας. γ)Εκ του Διευθυντού της Α΄ Δ/νσεως Αγορανομίας του Υπουργείου Εμπορίου. δ)Εξ ενός εκπροσώπου των εν τη Λαχαναγορά εγκατεστημένων Γεωργικών Συνεταιριστικών Οργανώσεων, οριζομένου μετά του αναπληρωτού του δι’ αποφάσεως του Υπουργού Γεωργίας. ε)Εξ ενός εκπροσώπου των εν τη Λαχαναγορά εγκατεστημένων Εμπόρων Οπωροκηπευτικών, οριζομένου μετά του αναπληρωτού του δι’ αποφάσεως του Υπουργού Εμπορίου. Αναπληρωταί των υπό στοιχ. β΄ και γ΄ μελών είναι οι νόμιμοι αυτών αναπληρωταί. «2.Πρόεδρος του Συμβουλίου ορίζεται ο Γενικός Διευθυντής Γεωργίας του Υπουργείου Γεωργίας, αναπληρούμενος εν τη Προεδρία υπό του κατά βαθμόν ανωτέρου των μελών δημοσίων υπαλλήλων και εν ισοβαθμία του αρχαιοτέρου. Η σύνθεσις του Δ.Σ., τροποποιηθείσα δια του Β.Δ. 585 της 21 Ιουν./12 Ιουλ. 1966 (ΦΕΚ Α΄ 136), ετροποποιήθη εκ νέου ως άνω δια της υπ’ αριθ. 102753/6663 της 13/21 Ιουν. 1967 (ΦΕΚ Β΄ 410) απόφ. των Υπ. Συντονισμού, Εμπορίου και Γεωργίας. 3.Η θητεία των μη προσδιοριζόμενων εκ της κατεχομένης θέσεως μελών ορίζεται τριετής, αρχομένη αφ’ ης ταύτα ορισθούν. Διαρκούσης της θητείας τοιούτου μέλους δεν επιτρέπεται αντικατάστασις τούτου υπό της οριζούσης Αρχής ή Οργάνου ειμή δι’ εύλογον αιτίαν δια κοινής αποφάσεως των Υπουργών Γεωργίας και Εμπορίου. Το εις αντικατάστασιν παραιτηθέντος, θάνοντος ή αποχωρήσαντος  Σελ. 88,62(δ) Τεύχος 1275-Σελ. 70 5.Β.ζ.1α Κεντρική Αγορά Αθηνών μέλους ορισθέν έτερον μέλος διανύει τον υπόλοιπον χρόνον της θητείας. Η θητεία του προέδρου είναι πενταετής δυναμένη ν’ ανανεωθή. 4.Αι αρμοδιότητες του Διοικητικού Συμβουλίου είναι: α)Η χάραξις των γενικών γραμμών του τρόπου λειτουργίας της Κεντρικής Λαχαναγοράς Αθηνών, και η αντιμετώπισις των γενικωτέρας σημασίας θεμάτων, ως και η καθ’ οιονδήποτε τρόπον διάθεσις των καταστημάτων και πάσης φύσεως χώρων της Λαχαναγοράς, η διαδικασία της διαθέσεως ταύτης και ο καθορισμός των προσκομισθησομένων παρά των ενδιαφερομένων σχετικών δικαιολογητικών. β)Ο καθορισμός των πάσης φύσεως μισθωμάτων και δικαιωμάτων εκ της χρήσεως χώρων, αποβαθρών, κλπ. ως και τελών εισόδου των τροχοφόρων εν τη Λαχαναγορά, τα του τρόπου εισπράξεως τούτων ως και αι καταβλητέαι εγγυήσεις εκ μέρους των μισθωτών κατά την υπογραφήν των συμβάσεων μισθώσεως. γ)Η κατ’ αρχήν εγκρίσις και τροποποίησις του προϋπολογισμού της Λαχαναγοράς Αθηνών ως και η έγκρισις του ισολογισμού και απολογισμού αυτής. δ)Η λήψις αποφάσεως επί των θεμάτων των παρ.4 και 5 του άρθρ.7 του παρόντος και ο τρόπος της εν γένει διαχειρίσεως και διοικήσεως της περιουσίας του Οργανισμού και το ακολουθητέον λογιστικόν σύστημα. ε)Η λήψις αποφάσεως περί των όρων συνάψεως οιασδήποτε συμβάσεως αντικειμένου αξίας μείζονος εκείνου όπερ θα καθορίζεται εκάστοτε δια τον γενικόν Διευθυντήν της Κεντρικής Λαχαναγοράς Αθηνών ως και περί καταγγελίας τοιούτων συμβάσεων. ς)Ο καθορισμός των αρμοδιοτήτων του Διευθυντού και η γνωμοδότησις επί παντός θέματος αναγομένου εις την αρμοδιότητα του Γενικού Διευθυντού όπερ ήθελε παραπεμφθή εις το Διοικητικόν Συμβούλιον υπό του Γενικού Διευθυντού προς γνωμοδότησιν ή προς λήψιν αποφάσεως. ζ)Η ρύθμισις παντός γενικωτέρου θέματος σχέσιν έχοντος με την οργάνωσιν, επέκτασιν και λειτουργίαν του Οργανισμού. η)Αι αποφάσεις του Διοικητικού Συμβουλίου του Οργανισμού, αι αφορώσαι εις την ρύθμισιν της λειτουργίας τομέων της δραστηριότητος αυτού, δημοσιεύονται δια της Εφημερίδος της Κυβερνήσεως ή τοιχοκολλώνται εις ειδικήν θέσιν εντός των Γραφείων της Λαχαναγοράς. 5.Τα μέλη του Διοικητικού Συμβουλίου έχουν εν τη εξασκήσει των καθηκόντων των τας αστικάς και ποινικάς ευθύνας του Δημοσίου υπαλλήλου. 6.Τον Πρόεδρον ελλείποντα, απόντα ή κωλυόμενον αναπληροί ο Γενικός Διευθυντής του Υπουργείου Γεωργίας. 7.Τα εκ των Δημοσίων υπαλλήλων μέλη αναπληρούνται υπό του, εις τα κύρια καθήκοντά των, νομίμου αναπληρωτού των. 8.Οι αναπληρωταί των λοιπών μελών ορίζονται δι’ αποφάσεως της εν τη οικεία περιπτώσει οριζομένης Υπηρεσίας, Αρχής ή Οργάνου. 9.Γραμματεύς του Διοικητικού Συμβουλίου ως και ο αναπληρωτής αυτού ορίζονται υπάλληλοι του Οργανισμού Κεντρικής Λαχαναγοράς Αθηνών δι’ αποφάσεως του Διοικητικού Συμβουλίου αυτού. «10.Εν περιπτώσει, καθ’ ην δεν ήθελεν υποδειχθή υπό των εν παρ.2 Υπηρεσιών ή εν γένει Οργανισμών εκπρόσωπος αυτών εντός δέκα πέντε ημερών από της οικείας προς τούτο προσκλήσεως του Προέδρου του Δ.Σ. του Οργανισμού Κεντρικής Λαχαναγοράς Αθηνών, το Διοικητικόν Συμβούλιον αυτού λογίζεται εν νομίμω συνθέσει, εφ’ όσον οι ήδη υποδειχθέντες εκπρόσωποι υπερβαίνουν τους τρεις. Το Συμβούλιον επίσης λογίζεται εν νομίμω συνθέσει και εν περιπτώσει αποχωρήσεως δι’ οιανδήποτε αιτίαν τακτικών μελών μέχρις ορισμού των αντικαταστατών των εφ’ όσον τα εναπομένοντα μέλη υπερβαίνουν τα πέντε». Η παρ.10 προσετέθη δια της παρ.2 του άρθρου μόνου του Β.Δ/τος υπ’ αριθ. 273 της 15/17 Μαΐου 1963 (ΦΕΚ Α΄ 62). Λειτουργία Διοικητικού Συμβουλίου Άρθρ.3.-1.Το Διοικητικόν Συμβούλιον συνέρχεται τακτικώς μεν δις τουλάχιστον του μηνός εις τα Γραφεία της Κεντρικής Λαχαναγοράς Αθηνών, κατόπιν προσκλήσεως του Προέδρου αυτού, αποστελομένης προς τα μέλη δύο τουλάχιστον ημέρας προ της συγκλήσεως αυτού, εκτάκτως δε οσάκις ειδικοί λόγοι ήθελον επιβάλει τούτο κατά την κρίσιν του Προέδρου, υποχρέου να συγκαλή το Διοικητικόν Συμβούλιον και όταν δύο μέλη του Διοικητικού Συμβουλίου ήθελον ζητήσει τούτο εγγράφως. 2.Το Διοικητικόν Συμβούλιον ευρίσκεται εν απαρτία, εφ’ όσον ο αριθμός των παρόντων είναι μεγαλύτερος του αριθμού των απόντων. 3.Ο Πρόεδρος του Διοικητικού Συμβουλίου κατευθύνει τας συνεδριάσεις βάσει της ημερησίας διατάξεως, δυνάμενος, εις περιπτώσεις επειγούσης φύσεως, να εισαγάγη προς συζήτησιν και θέματα εκτός της ημερησίας διατάξεως. 4.Αι αποφάσεις του Διοικητικού Συμβουλίου λαμβάνονται κατ’ απόλυτον πλειοψηφίαν των παρόντων μελών αυτού. 5.Των Συνεδριάσεων του Διοικητικού Συμβουλίου τηρούνται υπό του Γραμματέως αυτού πρακτικά, επικυρούμενα και υπογραφόμενα υπό του Προέδρου και των μελών αυτού. Εν αρχή εκάστης συνεδριάσεως επικυρούνται υπό του Συμβουλίου τα πρακτικά της προηγουμένης συνεδριάσεως, εν περιπτώσει δε κατεπειγούσης ανάγκης βεβαιουμένης υπό του Συμβουλίου, επιτρέπεται η αυθημερόν έγκρισις του Πρακτικού. 6.Ο Γραμματεύς του Συμβουλίου τηρεί ίδιον βιβλίον Πρωτοκόλλου και Αρχείου, συντάσσει υπό τας οδηγίας του Προέδρου την ημερησίαν διάταξιν και μεριμνά δια την επίδοσιν των προσκλήσεων εις τα μέλη του Συμβουλίου. 7.Εις τους Προέδρους, τα μέλη, τους εισηγητάς και Γραμματείς των Διοικητικού και Εποπτικού Συμβουλίων του Οργανισμού καταβάλλονται κατ’ αποκοπήν έξοδα κινήσεως καθοριζόμενα δι’ αποφάσεως των Υπουργών Οικονομικών, Γεωργίας και Εμπορίου, βάσει της ισχυούσης Νομοθεσίας. Εκπροσώπησις Οργανισμού Άρθρ.4.-1.Ο Πρόεδρος του Διοικητικού Συμβουλίου εκπροσωπεί τον Οργανισμόν Κεντρικής Λαχαναγοράς Αθηνών δικαστικώς και εξωδίκως. Δύναται εν τούτοις δι’ αποφάσεως του Διοικητικού Συμβουλίου να ανατεθή η εκπροσώπησις του Οργανισμού εν όλω ή εν μέρει εις έτερον μέλος του Διοικητικού Συμβουλίου ή εις τον Γενικόν Διευθυντήν του Οργανισμού. 2.Η Νομική Υπηρεσία του Οργανισμού διεξάγεται υπό δύο δικηγόρων οίτινες δέον να ώσι διωρισμένοι παρά τω Πρωτοδικείω Αθηνών, εξ ων ο είς τουλάχιστον και παρ’ Εφέταις. Η πρόσληψις τούτων διενεργείται δι’ αποφάσεως του Διοικητικού Συμβουλίου, εγκρονομένης υπό των Υπουργών Γεωργίας και Εμπορίου, επί μηνιαία αποζημιώσει καθοριζομένη δια της αυτής αποφάσεως κατά τας ισχυούσας εκάστοτε διατάξεις του Κώδικος περί Δικηγόρων. Υπηρεσία Οργανισμού-Γενικός Διευθυντής Άρθρ.5.-1.Παρά τω Οργανισμώ Κεντρικής Λαχαναγοράς Αθηνών συνιστάται Υπηρεσία εξ υπαλλήλων προσλαμβανομένων κατά τα εν άρθρ.11 του παρόντος οριζόμενα. 2.Των πάσης φύσεως Υπηρεσιών του Οργανισμού Κεντρικής Λαχαναγοράς Αθηνών προΐστασται ο Γενικός Διευθυντής αυτού, ως τοιούτος δε ορίζεται επί πενταετεί θητεία δυναμένη ν’ ανανεωθή, πρόσωπον δυνάμενον ως εκ των γνώσεων, του κύρους και της εμπειρίας αυτού να διευθύνη επιτυχώς τον Οργανισμόν. Ο Γενικός Διευθυντής υποβοηθείται εν τη ενασκήσει των κατά την παρ.4 του παρόντος άρθρου καθηκόντων του υπό του Διευθυντού. 3.Ο διορισμός του Γενικού Διευθυντού του Οργανισμού Κεντρικής Λαχαναγοράς Αθηνών ενεργείται δια κοινής αποφάσεως των (Αντί της σελ. 88,63) Σελ. 88,63(α) Τεύχος 1275-Σελ. 71 Κεντρική Αγορά Αθηνών 5.Β.ζ.1α Υπουργών Γεωργίας και Εμπορίου, δημοσιευομένης δια της Εφημερίδος της Κυβερνήσεως καθοριζούσης και τας τακτικάς αποδοχάς του, μη δυναμένας να υπερβώσι τας δώδεκα χιλιάδας δραχμάς μηνιαίως ως και τα έξοδα κινήσεως αυτού. 4.Αι αρμοδιότητες του Γενικού Διευθυντού είναι αι κάτωθι: α)Εκτελεί τας αποφάσεις του Διοικητικού Συμβουλίου και ρυθμίζει, εντός του πλαισίου πάντοτε των αποφάσεων του Διοικητικού Συμβουλίου του Οργανισμού Κεντρικής Λαχαναγοράς Αθηνών, παν θέμα σχέσιν έχον με την εύρυθμον λειτουργίαν της Λαχαναγοράς δι’ ην είναι και προσωπικώς υπεύθυνος έναντι του Διοικητικού Συμβουλίου. β)Καθορίζει τας ώρας λειτουργίας της Λαχαναγοράς, τους χώρους διεξαγωγής των πωλήσεων, φορτοεκφορτώσεων, τα της δημοσίας πωλήσως προϊόντων, τας υποχρεώσεις και δικαιώματα των εν τη Λαχαναγορά συναλλασομμένων προσώπων, τους όρους υγιεινής, οίτινες δέον να τηρούνται υπ’ αυτών, τα της εισόδου, κυκλοφορίας, σταθμεύσεως κλπ. των πάσης φύσεως ατόμων και τροχοφόρων εν τη Λαχαναγορά και λαμβάνει παν νόμιμον μέτρον εναντίον των μη συμμορφουμένων, δυνάμενος έτι, προκειμένου περί προσώπων μη εχόντων σχέσιν μετά του Οργανισμού δια συμβάσεως μισθώσεως χώρου, να διατάσση και την προσωρινήν ή οριστικήν απαγόρευσιν της εισόδου τούτων εντός του χώρου της Λαχαναγοράς, εφ’ όσον κατά την κρίσιν του παρακωλύουν ταύτα την εύρυθμον λειτουργίαν του Οργανισμού. γ)Υπογράφει τας συμβάσεις μισθώσεως των πάσης φύσεως χώρων και λαμβάνει τα προσήκοντα μέτρα εναντίον των μη συμμορφουμένων προς τους όρους αυτών. δ)Εγκρίνει την εις τους μεμονωμένους παραγωγούς βραχείαν εκμίσθωσιν χώρου κάτωθι των προς τούτο κατασκευασθέντων υποστέγων. ε)Εγκρίνει την διάθεσιν ψυκτικού χώρου εις τους ενδιαφερομένους και καθορίζει τας ώρας παραλαβής και παραδόσεως των προϊόντων εν αυτοίς. ς)Καθορίζει τα της λειτουργίας του πτηνοσφαγείου και ωοσκοπικού Κέντρου ως και τας υποχρεώσεις και δικαιώματα των μετ’ αυτών συναλλασσομένων προσώπων. ζ)Επιμελείται δια την σύνταξιν του Προϋπολογισμού και Απολογισμού εκάστου έτους ως και του Ισολογισμού του Οργανισμού. η)Πραγματοποιεί τας υπό του Διοικητικού Συμβουλίου εγκριθείσας δαπάνας του Οργανισμού και ασκεί έλεγχον των περιουσιακών στοιχείων αυτού. θ)Αποφασίζει επί του τρόπου πραγματοποιήσεως οιασδήποτε δαπάνης λειτουργίας εν γένει του Οργανισμού και επενδύσεων, εντός των πλαισίων του εγκεκριμένου Προϋπολογισμού. Σελ. 88,64(α) Τεύχος 1275-Σελ. 72 ι)Αποφασίζει περί της διενεργείας οιασδήποτε δαπάνης μέχρι του ποσού των 25.000 δραχμών, δυναμένου να αυξάνεται μέχρις 100.000 δραχμών δια κοινής αποφάσεως των Υπουργών Γεωργίας και Εμπορίου εκδιδομένης μετά γνώμην του Διοικητικού Συμβουλίου του Οργανισμού. ια)Διορίζει και απολύει το έκτακτον ή επί ημερομισθίω προσωπικόν του Οργανισμού. ιβ)Μελετά και εισηγείται εις το Διοικητικόν Συμβούλιον τα ληπτέα μέτρα δια την βελτίωσιν της οργανώσεως και λειτουργίας του Οργανισμού. ιγ)Επιλαμβάνεται της μελέτης παντός θέματος αφορώντος εις την διαμόρφωσιν του κόστους των διακινουμένων προϊόντων, επί τω σκοπώ της μειώσεως του εύρους τιμής των προϊόντων μεταξύ παραγωγού και καταναλωτού. ιδ)Μετέχει πάντοτε των συνεδριάσεων του Διοικητικού Συμβούλιου, ως Εισηγητής των εκάστοτε αναφυομένων θεμάτων, άνευ ψήφου. ιε)Αι αποφάσεις του Γενικού Διευθυντού του Οργανισμού αι αφορώσαι εις την ρύθμισιν της λειτουργίας τομέων της δραστηριότητος αυτού ανακοινούνται δια τοιχοκολλήσεώς των εις ειδικήν θέσιν εντός των Γραφείων της Κεντρικής Λαχαναγοράς Αθηνών ή δι’ επιδόσεώς των εις τους ενδιαφερομένους. Πόροι και εισπράξεις αυτών Άρθρ.6.-1.Προς αντιμετώπισιν των εξόδων λειτουργίας και διοικήσεως, ως και των δαπανών αποσβέσεως των κτιριακών και λοιπών εγκαταστάσεών του ο Οργανσιμός Κεντρικής Λαχαναγοράς Αθηνών εισπράττει α)μισθώματα καταστημάτων και κλειστών εν γένει χώρων, β)μισθώματα υποστέγων και ανοικτών χώρων, γ)ψυκτικά δικαιώματα δ)δικαιώματα εκ της χρήσεως ειδικών χώρων, εγκαταστάσεων και μεταφορικών μέσων, ε)δικαιώματα λόγω παροχής υπηρεσιών, ς)δικαιώματα εισόδου, σταθμεύσεως αυτοκινήτων ή οιουδήποτε είδους τροχοφόρων και χρήσεως δρόμων και σιδηροδρομικών αποβαθρών. 2.Εις τους πόρους του Οργανισμού Κεντρικής Λαχαναγοράς Αθηνών συγκαταλέγονται και α)αι πάσης φύσεως δωρεαί και β)αι πάσης φύσεως εισπράξεις εξ οιασδήποτε άλλης αιτίας. Ο Οργανισμός δύναται να συνάπτη δάνεια κατόπιν αποφάσεως του Διοικητικού Συμβουλίου. 3.Αι απαιτήσεις του Οργανισμού Κεντρικής Λαχαναγοράς Αθηνών εισπράττονται υπό των αρμοδίων οργάνων του άνευ καθυστερήσεως και συμφώνως προς τας ειδικάς συμβάσεις και τους κανονισμούς αυτού. 4.Ο Οργανισμός Κεντρικής Λαχαναγοράς Αθηνών δικαιούται να επιδιώξη την είσπραξιν των κατά τα ανωτέρω πάσης φύσεως απαιτήσεών του κατά την διαδικασίαν του Νόμου περί εισπράξεως Δημοσίων εσόδων. 5.Β.ζ.1α Κεντρική Αγορά Αθηνών Περιουσία του Οργανισμού Άρθρ.7.-1.Εις τον Οργανισμόν της Κεντρικής Λαχαναγοράς Αθηνών ανατίθεται δια του παρόντος από της δημοσιεύσεώς του εις την Εφημερίδα της Κυβερνήσεως η διαχείρισις και διοίκησις απάσης της παρά την περιοχήν Αγίου Ιωάννου Ρέντη Αττικής απαλλοτριωθείσης εκτάσεως δια της υπ’ αριθ. 4086/6013/19.12.1957 αποφάσεως των Υπουργών Οικονομικών και Γεωργίας, δημοσιευθείσης εις το υπ’ αριθ. 325/19.12.57 ΦΕΚ (τεύχος Β΄), ως αύτη ανεκλήθη μερικώς δια της υπ’ αριθ. Σ. 12916/ 4813/24.10.58 αποφάσεως των ως άνω Υπουργών, δημοσιευθείσης εις το υπ’ αριθ. 201/8.11.58 ΦΕΚ (τεύχος Β΄) και ως εμφαίνεται αύτη εις το διάγραμμα της Υπηρεσίας Τοπογραφήσεων και Κτηματολογίου του Υπουργείου Συγκοινωνιών και Δημοσίων Έργων, ως τούτο ετροποποιήθη υπό της Υπηρεσίας Οικισμού του αυτού Υπουργείου υπό τα στοιχ. ΗΕΙΗ και ΚΑΒΓΔΚ. Επίσης εις τον Οργανισμόν Λαχαναγοράς Αθηνών ανατίθεται η διαχείρισις και διοίκησις απάντων των επί της ως άνω εκτάσεως πάσης φύσεως κτισμάτων και εγκαταστάσεων. 2.Κατά την υπό του Οργανισμού Κεντρικής Λαχαναγοράς Αθηνών ανάληψιν της διοικήσεως και διαχειρίσεως των ανωτέρω περιουσιακών στοιχείων συμφώνως προς τους όρους του παρόντος, θέλει συνταχθή πρωτόκολλον περί των υπό της αρμοδίας Υπηρεσίας του Υπουργείου Δημοσίων Έργων παραδοθησομένων εις αυτόν κινητών και ακινήτων, γιγνομένης μνείας εν αυτώ περί της καταστάσεως των πάσης φύσεως έργων, κτιριακών εγκαταστάσεων και μηχανικού εξοπλισμού. Το εν λόγω Πρωτόκολλον θέλει υπογραφή παρ’ εκπροσώπων οριζομένων υπό της παραδιδούσης Υπηρεσίας του Υπουργείου Δημοσίων Έργων και υπό του Διοικητικού Συμβουλίου της Κεντρικής Λαχαναγοράς Αθηνών. 3.Ο Οργανισμός Λαχαναγοράς Αθηνών δια της αναγραφής εις τον ετήσιον προϋπολογισμόν του μεριμνά α)δια την κάλυψιν των δαπανών διαχειρίσεως και διοικήσεως της Λαχαναγοράς, β)δια την τοκοχρεωλυτικήν απόσβεσιν των γενομένων δαπανών δια την ανέγερσιν της Λαχαναγοράς εντός τριακονταπενταετίας εις ας δεν περιλαμβάνεται το ποσόν της εξ εκατόν εκατομμυρίων δραχμών Αμερικανικής δωρεάς δια την ανέγερσιν της Λαχαναγοράς Αθηνών, γ)δια την δημιουργίαν αποθεματικού κεφαλαίου προς βελτίωσιν, εκσυγχρονισμόν, συμπλήρωσιν των εγκαταστάσεων και αντιμετώπισιν παντός ενδεχομένου, εις ο θα ενσωματούται και ετησία χρεωλυτική απόσβεσις, εντός πεντηκονταετίας, της εξ εκατόν εκατομμυρίων Αμερικανικής δωρεάς δια την ανέγερσιν της Λαχαναγοράς. 4.Ο Οργανισμός Κεντρικής Λαχαναγοράς Αθηνών δύναται επίσης να ολοκληρώση τας εργασίας κατασκευής των πάσης φύσεως εγκαταστάσεών του, να ανεγείρη επί του χώρου αυτού κατάλληλα  δια την εκπλήρωσιν των σκοπών του οικοδομήματα, χρησιμοποιηθησόμενα ως καταστήματα χονδρικής πωλήσεως, ψυγεία, συσκευαστήρια κλπ. μη εξαιρουμένων κτισμάτων γενικής εξυπηρετήσεως και ωφελείας των πελατών αυτού, ως σταθμούς βενζίνης, εστιατόρια, αναψυκτήρια, καταστήματα Τραπεζών και να βελτιώνη και προσαρμόζη τας εγκαταστάσεις αυτού προς τας εκάστοτε δημιουργουμένας ανάγκας και τας επιτελουμένας προόδους της τεχνικής. Δια τας κατά την παράγραφον ταύτην ενεργείας του Οργανισμού απαιτείται κοινή απόφασις των Υπουργών Γεωργίας και Εμπορίου εκδιδομένη εκάστοτε μετ’ απόφασιν του Διοικητικού Συμβουλίου αυτού και δημοσιευομένη εις την Εφημερίδα της Κυβερνήσεως. 5.Ο Οργανισμός Κεντρικής Λαχαναγοράς Αθηνών δύναται να αποκτά εξ οιασδήποτε επαχθούς ή χαριστικής αιτίας και ετέρας απαραιτήτους δια την εκπλήρωσιν των σκοπών του εκτάσεις και κτίσματα κατά την ητιολογημένην κρίσιν του Διοικητικού Συμβουλίου αυτού και να εκμισθώνη ταύτα κατά την κρίσιν του. Διαχείρισις Άρθρ.8.-1.Το οικονομικόν έτος άρχεται την 1ην Ιανουαρίου και λήγει την 31ην Δεκεμβρίου εκάστου έτους. Το πρώτον οικονομικόν έτος 1963 άρχεται από της λειτουργίας του και λήγει την 31ην Δεκεμβρίου του αυτού έτους. 2.Άπαντα τα εκ τακτικών και εκτάκτων πόρων έσοδα του Οργανισμού Κεντρικής Λαχαναγοράς Αθηνών και άπασαι αι δαπάναι αι απαιτούμεναι δια την λειτουργίαν και άσκησιν των αρμοδιοτήτων του ως και αι δαπάναι αίτινες ήθελον θεωρηθή ως εξυπηρετούσαι τους σκοπούς και τας υποχρεώσεις αυτού εντάσσονται εις τον ετήσιον προϋπολογισμόν εσόδων και εξόδων. Ο Προϋπολογισμός συντασσόμενος υπό της Υπηρεσίας του Οργανισμού Κεντρικής Λαχαναγοράς Αθηνών και εγκρινόμενος υπό του Διοικητικού Συμβουλίου αυτού υποβάλλεται ένα τουλάχιστον μήνα προ της ενάρξεως εκάστου οικονομικού έτους, μετ’ αναλυτικού προγράμματος εργασιών, εις το Υπουργείον Γεωργίας (Διεύθυνσιν Ελέγχου και Οικονομικής Επιθεωρήσεως) προς τελικήν έγκρισιν. Η περί εγκρίσεως του Προϋπολογισμού απόφασις εκδίδεται εντός μηνός από της υποβολής του άλλως θεωρείται ούτος εγκριθείς ως υπεβλήθη. Αύτη κοινοποιείται εις το Υπουργείον Οικονομικών δια την και υπό τούτου παροχήν της κατά Νόμον εγκρίσεως. 3.Η εν τη προηγουμένη παραγράφω διαδικασία τηρείται και δια πάσαν μεταγενεστέραν τροποποίησιν του προϋπολογισμού. 4.Τα διαθέσιμα κεφάλαια του Οργανισμού κατατίθενται εις ειδικόν παρά τη Αγροτική Τραπέζη της Ελλάδος Λογαριασμόν εξ ου γίνονται αναλήψεις αναλόγως των εκάστοτε παρουσιαζομένων αναγκών. (Αντί για τη σελ. 88,65(α) Σελ. 88,65(β) Τεύχος ΣΤ63-Σελ. 65 Κεντρική Αγορά Αθηνών 5.Β.ζ.1α 5.Δι’ αποφάσεως του Διοικητικού Συμβουλίου του Οργανισμού, εγκρινομένης υπό των Υπουργών Γεωργίας και Εμπορίου και δημοσιευομένης δια της Εφημερίδος της Κυβερνήσεως θέλει καθορισθή ο τρόπος της εν γένει οικονομικής διαχειρίσεως του Οργανισμού Κεντρικής Λαχαναγοράς Αθηνών. 6.Εντός διμήνου από της λήξεως εκάστου έτους συντάσσεται ο απολογισμός διαχειρίσεως και ο ισολογισμός περιουσιακής καταστάσεως οίτινες εγκρίνονται υπό του Διοικητικού Συμβουλίου και διαβιβάζονται εντός του πρώτου τριμήνου από της λήξεως του οικονομικού έτους εις το κατά το αρθρ. 9 του παρόντος Β.Δ/τος οριζόμενον Εποπτικόν Συμβούλιον προς έλεγχον. Εποπτεία και Έλεγχος Άρθρ.9.-1.Η Εποπτεία και ο έλεγχος της διαχειρίσεως ασκείται υπό τριμελούς Εποπτικού Συμβουλίου αποτελουμένου: «α)Εξ ενός Συμβούλου του Ελεγκτικού Συνεδρίου ή ανωτέρου υπαλλήλου αυτού ή του Γενικού Λογιστηρίου του Κράτους οριζομένου υπό του Υπουργού των Οικονομικών. β)Εκ του Διευθυντού της Διευθύνσεως Έλεγχου και Οικονομικής Επιθεωρήσεως του Υπουργείου Γεωργίας αναπληρουμένου υπό του νομίμου αναπληρωτού του. γ)Εκ του Διευθυντού της Διευθύνσεως Οικονομικών Υπηρεσιών της Γενικής Διευθύνσεως Εφοδιασμού του Υπουργείου Εμπορίου αναπληρουμένου υπό του νομίμου αναπληρωτού του». Η σύνθεσις του Εποπτικού Συμβουλίου ετροποποιήθη ως άνω δια του άρθρ.6 Β.Δ. 481 της 31/31 Μαΐου 1965 (τομ. 16 σελ. 204,18). Γραμματεύς του Συμβουλίου ορίζεται υπό του Προέδρου αυτού, υπάλληλος του Οργανισμού. 2.Το Εποπτικόν Συμβούλιον, δια την άσκησιν του έργου του, συνεδρίαζει άπαξ τουλάχιστον του μηνός. Κατά τον παρ’ αυτού ασκούμενον έλεγχον του απολογισμού και ισολογισμού αποφασίζει τούτο περί του ορθώς έχοντος αυτών και περί της απαλλαγής ή μη των αρμοδίων οργάνων από πάσης ευθύνης. Αντίγραφα του Απολογισμού και Ισολογισμού μετά του πορίσματος ελέγχου τούτων υπό του Εποπτικού Συμβουλίου αποστέλλονται εις τα Υπουργεία Γεωργίας και Εμπορίου. Το Εποπτικό Συμβούλιο που προβλέπεται από τις διατάξεις του άνω άρθρου καταργήθηκε από την 37528/24-24 Ιουν. 1982 (ΦΕΚ Β΄ 436) απόφ. Υπ. Προεδρ. Κυβερν. Γεωργ. και Εμπορίου. Σελ. 88,66(β) Τεύχος ΣΤ63-Σελ. 66 Λειτουργία Λαχαναγοράς